Sakfelling Dereks Chauvin fyrir morðið á George Floyd er ekki endilega merki um allsherjarbreytingu í málum sem þessum í Bandaríkjunum, að mati afbrotafræðings. Chauvin var sakfelldur í þremur ákæruatriðum og búast má við að nokkrar vikur líði áður en dómari kveður upp refsingu.
Spennan var áþreifanleg í Minneapolis á meðan niðurstöðu kviðdómsins var beðið. Málflutningi lauk seint á mánudagskvöld og á tíunda tímanum í gær var niðurstaðan kunngjörð. Chauvin var sakfelldur í öllum þremur ákæruatriðum. Margrét Valdimarsdóttir doktor í afbrotafræði segir að hún hafi ekki búist við því í upphafi að hann yrði sakfelldur fyrir annars stigs morð sem var alvarlegasta ákæran.
Og það er brot sem er hámarks 40 ára fanglesisvist fyrir.
Annars stigs morð þýðir í raun að Chauvin hafi vitað á þeirri stundu sem morðið var framið að hann væri að drepa George Floyd. Fjölmiðar og fólk vestanhafs segir sakfellinguna tímamót.
Þetta er merkilegt þegar maður skoðar söguna. Langa sögu af sýknudómum í svipuðum málum. Að því leyti er þetta sérstakt. En þá verðum við líka að muna að þetta mál er sérstakt að öðru leyti, að það hefur fengið alveg gríðarlega athygli. Mjög mikla fjölmiðlaathygli og þess vegna, þá kom þessi dómur kannski ekki svo mikið á óvart.
Þess vegna hefur hún efasamdir um að málið hafi í för með sér allherjarbreytingu.
Kannski er þetta bara merki um alla þess athygli og öll þessi mótmæli. Að þau höfðu áhrif. Það var í raun veru ekki hægt að gera annað en að dæma Chauvin fyrir allar þrjár ákærur.
Margrét segir að einhverjar vikur líði áður en dómarinn kveður upp refsingu.
Fólk bíður jafn mikið eftir þeirri ákvörðun eins og hvort hann yrði sakfelldur.
Verjandi Chauvins mun áfrýja og þá verður það sérstaklega notað að hann hafi ekki fengið réttláta málsmeðferð útaf allri þessari fjölmiðlaathygli. Að fólk hafi verið búið að mynda sér skoðun áður, að sjórnmálaleiðtogar hafi komið fram í fjölmiðlum og dæmt Chauvin sekan án þess að hafa heyrt allt um málið. Það verður næsta skref, þessu verður áfrýjað.
Doktor í afbrotafræði hefur efasemdir um sakfelling Dereks Chauvin fyrir morðið á George Floyd sé merki um allsherjarbreytingu. Chauvin var sakfelldur í öllum þremur ákæruatriðum seint í gær.